นายกรัฐมนตรี กำชับการใช้จ่ายงบประมาณที่มีอยู่ต้องคุ้มค่าและตรงกลุ่มเป้าหมาย เน้นกลุ่มเศรษฐกิจฐานราก
นายกรัฐมนตรี กำชับการใช้จ่ายงบประมาณที่มีอยู่ต้องคุ้มค่าและตรงกลุ่มเป้าหมาย เน้นกลุ่มเศรษฐกิจฐานราก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า ได้ให้แนวทางในการใช้จ่ายงบประมาณที่มีในปัจจุบันให้ตรงกับแผนงานและกลุ่มเป้าหมายต่างๆ โดยเฉพาะอย่างยิ่งกลุ่มเศรษฐกิจฐานราก ผู้ประกอบการรายเล็ก โดยเน้นไปยังกลุ่มที่ศักยภาพในแต่ละชุมชน ให้สามารถเข้าถึงแหล่งเงินทุนและช่องทางทางการตลาด พร้อมกับร่วมมือกับภาคเอกชนและประชาชน และผู้นำชุมชนในพื้นที่ด้วยทั้งนี้ได้สั่งการให้กระทรวงเกษตรและสหกรณ์ และกระทรวงพาณิชย์ เข้มงวดในการดูแลปัญหาฝุ่นละออง PM 2.5 ในกรณีที่มีการเผา ซึ่งต้องหาแนวทางให้มีผลกระทบต่อประชาชนให้น้อยที่สุด พร้อมทั้งได้สั่งการไปทั้งกระทรวงเกษตรและสหกรณ์ กระทรวงพาณิชย์ กระทรวงมหาดไทย และกระทรวงอุตสาหกรรม หารือร่วมกันในการช่วยจัดหาอุปกรณ์และเครื่องจักร เพื่อช่วยเหลือเกษตรกรด้วย